Document ID: 32010D0761

KOMISIJAS LĒMUMS
(2010. gada 7. decembris),
ar ko groza Lēmuma 2010/221/ES I un II pielikumu attiecībā uz Ungārijas un Apvienotās Karalistes apstiprinātajiem valsts pasākumiem saistībā ar karpu pavasara virēmiju
(izziņots ar dokumenta numuru C(2010) 8617)
(Dokuments attiecas uz EEZ)
(2010/761/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 2006. gada 24. oktobra Direktīvu 2006/88/EK par akvakultūras dzīvniekiem un to produktiem izvirzītajām dzīvnieku veselības prasībām, kā arī par konkrētu ūdensdzīvnieku slimību profilaksi un kontroli (1) un jo īpaši tās 43. panta 2. punktu,
tā kā:
(1)
Ar Komisijas 2010. gada 15. aprīļa Lēmumu 2010/221/ES, ar ko apstiprina valsts pasākumus, lai ierobežotu konkrētu akvakultūras dzīvnieku un savvaļas ūdensdzīvnieku slimību ietekmi saskaņā ar Padomes Direktīvas 2006/88/EK 43. pantu (2), konkrētām dalībvalstīm atļauts piemērot tirgū laišanas un importa ierobežojumus minēto dzīvnieku sūtījumiem, lai nepieļautu konkrētu slimību, tostarp karpu pavasara virēmijas (SVC), ievešanu, ja dalībvalstis ir pierādījušas, ka tās vai konkrētas norobežotas zonas ir attiecīgās slimības neskartas (“slimības neskartās zonas”), vai tās ir sagatavojušas izskaušanas programmu, lai iegūtu šo statusu.
(2)
Lēmuma 2010/221/ES I pielikumā norādītas slimības neskartās zonas, savukārt II pielikumā norādītas zonas ar apstiprinātām izskaušanas programmām.
(3)
Lēmuma 2010/221/ES II pielikumā Lielbritānija norādīta kā Apvienotās Karalistes zona ar apstiprinātu karpu pavasara virēmijas izskaušanas programmu. Minētā dalībvalsts ir iesniegusi informāciju, kas liecina, ka izskaušanas programma ir veiksmīgi pabeigta un ka Lielbritānija jāuzskata par SVC neskartu valsti un saistībā ar šo slimību jāiekļauj minētā lēmuma I pielikumā, nevis II pielikumā.
(4)
Ungārija ir iesniegusi Komisijai pieteikumus, lai saņemtu ar SVC saistīto valsts pasākumu apstiprinājumu. Turklāt Ungārija aizvadītajos divos gados ir veikusi mērķtiecīgu SVC pārraudzību, kas liecina, ka visa Ungārijas teritorija ir SVC neskarta. Tāpēc Ungārija jāiekļauj Lēmuma 2010/221/ES I pielikumā kā SVC neskarta valsts.
(5)
Tādēļ ir attiecīgi jāgroza Lēmuma 2010/221/ES I un II pielikums.
(6)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2010/221/ES I un II pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2010. gada 7. decembrī.

Labels: 0
3
6